stanford-oval/wikipedia huggingface dataset:
WWE
Uusi sukupolvi > Owen Hartin kuolema

Bret Hartin veljen, Owen Hartin, oli tarkoitus otella ”The Blue Blazer” -hahmossaan Over the Edge 1999 -maksu-tv-lähetyksessä Kansasissa Missourin osavaltiossa WWF Intercontinental -mestaruudesta The Godfatherin kanssa 23. toukokuuta vuonna 1999. Käsikirjoituksen mukaan Owenin oli tarkoitus voittaa kyseinen ottelu.
Owenin sisääntulon tapahtui vaijerilla. Suunnitelman mukaan Hartin oli tarkoitus liukua Kemper Arenan kattorakenteista aina kehään asti, mutta jokin meni pieleen kesken matkan. Owenin vaijerit pettivät, jolloin hän syöksyi 24 metrin korkeudesta rintalasta edellä kehätolppaan ja kuoli muutaman minuutin sisällä aortan repeämiseen.
Kyseessä oli suorana esitettävä maksu-tv-tapahtuma, mutta kuolononnettomuuden esittäminen onnistuttiin välttämään kääntämällä kaikki kamerat poispäin kehäalueelta juuri ennen Owenin putoamista. WWF:n selostaja Jim Ross kertoi tapahtuman aikana Owen Hartin kuolemasta tv-katsojille, mutta areenalla olleita katsojia ei informoitu siitä, miten Hartille oli käynyt. Over the Edge 1999 -maksulähetys esitettiin ensimmäisen kerran uudestaan vuonna 2014, viisitoista vuotta Hartin kuolemansa jälkeen WWE Networkissä, mutta tapahtumasta oli leikattu kaikki Hartiin liittyvä pois. Tapahtumaa ei ole julkaistu videolla saatikka DVD:llä. Myös Over the Edge -tapahtuman nimi otettiin pois käytöstä ja The Blue Blazer -actionfiguurit vedettiin pois myynnistä.
Seuraavana päivänä koko kaksituntinen RAW-jakso oli omistettu Owen Hartin muistolle. Show’n aikana sekä hyvät että pahat hahmot muistelivat keskenään Owenia, ja kaikki riidat oli jätetty jakson ajaksi taka-alalle. WWF maksoi Hartin perheelle 18 miljoonaa dollaria sovintona erinäisten oikeudenkäyntien jälkeen.
Uusi sukupolvi > Uutta liiketoimintaa

Vuonna 2002 WWFE sai ohjelmapaikan UPN TV -kanavalle ja aloitti uuden, SmackDown! -nimisen tv-ohjelman pyörittämisen RAW’n ohella. Siitä tuli nopeasti yksi UPN:n torstai-iltojen katsotuimmista ohjelmista. Vasta vuonna 2005 SmackDown siirtyi torstai-illoista perjantai-illoille. Alun perin ohjelmaa oli kaavailtu pelkästään naisia varten, mutta päättivät lopulta hylätä ajatuksen, koska naisten divisioonassa ei ollut siihen aikaan riittävästi lahjakkuuksia.
Vuonna 2002 WWFE:n koko historian aikainen emoyhtiö, TitanSports Inc., muutti nimekseen World Wrestling Entertainment Inc.(WWE) Vuonna 1999 WWF kirjautui pörssiin. Tarjolla oli 10 miljoonaa osaketta, joista jokainen maksoi 17 dollaria. WWF perusti myös klubin Times Squarelle New Yorkiin sekä alkoi tuottaa elokuvia ja kirjoja.
Samoihin aikoihin WWF:n johtohahmo, Steve Austin, kärsi niskaongelmista eikä voinut täten painia. Steve Austin lähti WWF:stä 2002, kun otteluiden järjestely ei miellyttänyt häntä. Hätä ei kuitenkaan ollut tämännäköinen, sillä WWF oli saanut hyvää huomio muualla maailmassa, mistä iso kiitos kuuluu The Rockin sähköiselle luonteelle ja elokuva-alalle. WWF myös alkoi jälleen nostaa uusi tähtiä esille. Myös WCW-tähtiä loikkasi WWF:ään, joista mainittakoon muun muassa Eddie Guerrero, Chris Benoit, Chris Jericho ja Big Show.
XFL perustettiin vuonna 2001, ja sen mainostettiin olevan NFL:n rajumpi versio. Aluksi XFL:n katsojaluvut olivat valtavia, jopa WWE:n omia ohjelmia suurempia, mutta kiinnostus kuitenkin lopahti nopeasti; monet katsojat epäilivät XFL:n otteluiden olevan ennalta sovittuja. Ensimmäisen kauden päätyttyä televisioyhtiö NBC vetäytyi hankkeesta, ja myöhemmin McMahon hylkäsi hankkeen. Tappioita hankkeesta tuli noin 70 miljoonaa dollaria. Vuonna 2020 Vince McMahon toi kuitenkin XFL:n takaisin ja tällä kertaa paremmalla menestyksellä.
WWF palkkasi monia ECW:n tähtiä vuonna 2001. Esimerkiksi ECW:n omistaja Paul Heyman palkattiin RAW’n toiseksi kommentaattori ja lopulta myös eräästä ECW:n johtopainijasta, Tazzistä, tuli SmackDown! -ohjelman kommentaattori. ECW ajautui lopulta konkurssiin vuoden 2001 huhtikuussa. ECW teki kuitenkin paluun vuonna 2006 ja ohjelmaa tehtiin vuoteen 2010 asti, kunnes sen nimi muutettiin nykyiseksi NXT!:ksi.
Samana vuonna WWF alkoi havitella WCW:n ostoa. Neuvottelujen tulokseksi WWF sai lopulta ostettua WCW:n Time Warnerilta seitsemällä miljoonalla dollarilla. Viimeisen Monday Night Nitron aikana Vince McMahon kertoi RAW’ssa ostohuhujen pitävän paikkaansa. Yhtäkkiä ruudulle ilmestyi kuitenkin Shane McMahon, Vince McMahonin ja Linda McMahonin poika. Hän kertoi olleensa se, joka ”oikeasti” osti WCW:n. (Todellisuudessa WWF osti WCW:n, mutta ruudussa sen teki Shane McMahon.) Tästä saatiin käyntiin yksi showpainihistorian kiistellyimmistä juonikuvioista nimeltään ”invaasio”.
Uusi sukupolvi > Invaasio

Shane McMahonin toi WCW:n tähdet mukanaan WWF:ään ”ostettuaan” World Championship Wrestlingin. WCW:n ja WWF:n tähdet alkoivat kiistellä siitä, kummat ovat parempia. Invaasiojuonikuvio kuitenkin oli monien mielestä epäonnistunut, koska mukana ei ollut WCW:n merkittävimpiä tähtiä kuten Hulk Hogania. Syy siihen oli se, että heillä oli vielä sopimus Time Warnerin kanssa.
Juonikuvion mukaan WCW liittoutui myöhemmin keväällä Extreme Championship Wrestlingin kanssa. Yhdessä he muodostivat Allianssi-nimisen ryhmän. ECW:n ”omistajaksi” nousi Stephanie McMahon. Invaasiokiistan päätös nähtiin monien kuukausien jälkeen vuoden 2001 Survivor Series -maksu-tv-lähetyksessä, jota tähditti ”voittaja jää eloon” -teemainen eliminaatio-ottelu. WWF:n edustama joukkue voitti ottelun, jossa heitä edustivat The Rock, Chris Jericho, The Undertaker, Kane ja Big Show. Allianssia edustivat Steve Austin, Kurt Angle, Booker T, Rob Van Dam ja Shane McMahon.
Monet WCW:n ja ECW:n tähdet jäivät World Wrestling Federationiin siitä huolimatta, että invaasiojuonikuvio oli päättynyt. WWE:hen siirtyneistä entisistä WCW:n ja ECW:n painijoista hyvin harvat menestyivät WWE:ssä. Käytännössä ainoat tässä onnistuneet ovat WCW:stä tulleet Booker T ja Chris Jericho ja ECW:n Rob Van Dam, jotka kummatkin saavuttivat WWE:ssä joko WWE World Heavyweight Championshipin tai WWE Championshipin.
World Wrestling Entertainment

Maailman Luonnonsäätiö nosti syytteen WWE:n entisen nimen lyhennettä, WWF:ää, vastaan vuonna 2000. (Maailman Luonnonsäätiön nimi ennen englanniksi oli World Wildlife Fund, lyhennettynä WWF.) Oikeudenkäynnit loppuivat kahden vuoden kuluttua syytteen nostamisesta. Kiista päättyi Maailman Luonnonsäätiön hyväksi, minkä vuoksi WWF joutui vaihtamaan nimensä World Wrestling Entertainmentiksi. WWE:n oli myös poistettava kaikki WWF-lyhenteellä varustetut tuotteensa myynnistä.
World Wrestling Entertainment > Ohjelmajako

WWE:n ohjelmien logot
WWE ilmoitti vuonna 2002 jakavansa painijat kahteen eri show’hun, RAW’hon ja SmackDowniin. Ainoastaan WWE Women’s Championship- ja WWE Undisputed -mestari sai otella molemmissa ohjelmissa. Myöhemmin molempiin ohjelmiin tulivat omat mestaruusvyönsä. WWE perusti RAW’n ja Smackdownin rinnalle vuonna 2006 kolmannen show’n, ECW:n. Vuoden 2006 ECW:tä ei pidä sekoittaa Paul Heymanin johtamaan ECW:hen, jonka oikeudet WWE osti vuonna 2001 ECW:n ajauduttua konkurssiin. WWE:n ECW:n tuotanto lopetettiin alkuvuodesta 2010 ja sen ohjelmapaikan tiistai-iltaisin otti WWE:n uusi konsepti WWE NXT, jossa kahdeksan tulokkaan joukosta seulotaan WWE:n seuraava tähti. Myöhemmin NXT:stä tehtiin kolmas ohjelma jolla on omat mestarit. NXT:stä nostetaan myös painijoita päärosteriin.
World Wrestling Entertainment > COVID-19-pandemia

Maaliskuussa 2020 alkanut COVID-19-pandemia vaikutti myös WWE:hen. Live-esiintymiset peruuntuivat ja WWE alkoi kuvata viikottaisia ohjelmiaan Performance Centerissä ilman katsojia vain välttämättömän henkilöstön läsnä ollessa. Tämä alkoi SmackDownin 13. maaliskuuta jaksosta eteenpäin. WrestleMania 36-tapahtuma oli tarkoitus järjestää 5. huhtikuuta Raymond James Stadiumissa Tampassa, mutta 16. maaliskuuta se siirrettiin Orlandoon pidettäväksi suljettujen ovien takana. WrestleMania, samoin kuin Raw ja SmackDown ennen ja jälkeen WrestleManian, siirtyivät suorista lähetyksistä tallennettuun muotoon.
Elokuussa 2020 WWE siirtyi Orlandon Amway Centeriin, josta kutsuttiin virtuaalisen fanikatselukokemuksen kautta WWE ThunderDomeksi. ThunderDomen sisällä käytettiin droneja, lasereita, pyrotekniikkaa, savua ja heijastuksia parantaen näin painijoiden sisääntuloa samalle tasolle kuin pandemiaa edeltäneissä pay-per-view-tuotannossa. Saliin asennettiin lähes tuhat LED-levyä, joista mahdollistettiin virtuaalisesti fanien heijastaminen katsomoksi. Wrestlemania 37 järjestettiin 10. ja 11. huhtikuuta 2021, jolloin faneja pystyi olemaan jo paikalla rajoitetusti. Tämä oli WWE:n ensimmäinen tapahtuma pandemian aikana mihin oli mahdollista päästää lipulla varustettuja katsojia maksimissaan 25000 henkilön asti. ThunderDome-aikakausi päättyi heinäkuussa 2021, jolloin oli taas mahdollista tehdä live-lähetyksiä tien päältä.
Muutokset johdossa (2022-2023)

Kesällä 2022 WWE:n hallitus teki tutkimuksen, mikä koski Vince McMahonin entiselle työntekijälle maksamia 3 miljoonan "hiljentämisrahoja". Tämä johti siihen, että McMahon erosi WWE:n puheenjohtajan ja toimitusjohtajan tehtävästä. McMahonin tilalle tuli hänen oma tyttärensä Stephanie McMahon, joka aloitti WWE:n väliaikaisena puheenjohtajana. 22.heinäkuuta Vince McMahon jäi virallisesti eläkkeelle WWE:stä 40-vuoden johtamisen jälkeen ja ilmoitti Twitterissä, "77-vuotiaana minun on aika jäädä eläkkeelle. Kiitos, WWE Universumi. Silloin. Nyt. Ikuisesti. Yhdessä." Tämän jälkeen Stephania McMahon nimitettiin virallisesti puheenjohtajaksi ja Nick Khan nimitettiin WWE:n toimitusjohtajaksi. Paul "Triple H" Levesque ylennettiin WWE:n sisältöjohtajaksi syyskuun alussa
WWE:n mediaoikeudet Foxin ja USA Networkin kanssa olivat vanhentumassa vuonna 2024 ja Vince McMahon ilmoitti tammikuun alussa 2023 palaavansa yritykseen hoitamaan mediaoikeusneuvotteluja. Lisäksi yrityksessä alkoi selvittely mahdollisesta myynnistä. 10. tammikuuta Stephanie McMahon ilmoitti eroavansa hallituksen puheenjohtajuudesta ja samana päivänä Vince McMahon palasi puheenjohtajaksi. Huhtikuun alussa WWE ja Endeavour pääsivät sopimukseen, jonka mukaan WWE sulautuisi UFC:n emoyhtiön Zuffan kanssa muodostaen TKO Group Holdingsin, joka listataan New Yorkin pörssissä (NYSE) tunnuksella "TKO". Endeavour omistaa 51 prosenttia TKO:sta, ja WWE:n osakkeenomistajilla on 49 prosenttia ja WWE:n arvo on 9,1 miljardia dollaria. Lisäksi sopimus antaa McMahonille elinikäisen toimikauden johtokunnan puheenjohtajana sekä oikeuden nimittää viisi WWE-edustajaa 11 jäsenen hallitukseen. Lisäksi McMahon omistaa 34 % uudesta yrityksestä ja hänellä on 16 % ääniosuudesta. Yhdistymisestä huolimatta kaksi promootiota, WWE ja UFC, jatkavat toimintaansa hiljattain sulautuneen yrityksen erillisinä osastoina.
Kuuluisia hahmoja

Hahmot esitellään ohjelmissa pääsääntöisesti vain taiteilijanimillään; esittäjien oikeita nimiä ei joitakin poikkeuksia lukuun ottamatta käytetä. Osa painijoista saattaa kuitenkin käyttää oikeaa nimeään myös hahmonsa nimenä. Tämän hetken kuuluisimmista WWE-tähdistä mainittakoon Seth Rollins, Cody Rhodes, Brock Lesnar, John Cena, The Rock, Roman Reigns, Rey Mysterio ja LA Knight sekä naisista Becky Lynch, Charlotte Flair, Rhea Ripley ja Bianca Belair. Kaikkien aikojen kuuluisin naisshowpainija on WWE:n seitsenkertainen naisten mestari Trish Stratus.
Nykyiset mestarit

Päivitetty 14.3.2025
| Mestaruus | Kuva | Nykyinen mestari | Voittanut | Tapahtuma | Edellinen mestari | Kuinka kauan |
| --- | --- | --- | --- | --- | --- | --- |
| WWE Championship |  | Cody Rhodes | 7.4.2024 | WrestleMania XL | Roman Reigns | 341 + |
| World Heavyweight Championship |  | Gunther | 3.8.2024 | SummerSlam | Damian Priest | 223 + |
| WWE Women’s Championship |  | Tiffany Stratton | 3.1.2025 | SmackDown | Nia Jax | 70 + |
| WWE United States Championship |  | LA Knight | 7.3.2025 | SmackDown | Shinsuke Nakamura | 7 + |
| WWE Women’s United States Championship |  | Chelsea Green | 14.12.2024 | Saturday Night's Main Event | - | 90 + |
| World Tag Team Championship |  | The War Raiders (Erik ja Ivar) | 16.12.2024 | Raw | The Judgment Day (Finn Bálor ja JD McDonagh) | 88 + |
| WWE Universal Championship |  | Cody Rhodes | 7.4.2024 | WrestleMania XL | Roman Reigns | 341 + |
| Women’s World Championship (WWE) |  | Iyo Sky | 3.3.2025 | Raw | Rhea Ripley | 11 + |
| WWE Intercontinental Championship |  | Bron Breakker | 21.10.2024 | Raw | Jey Uso | 144 + |
| WWE Women’s Intercontinental Championship |  | Lyra Valkyria | 13.1.2025 | Raw | - | 60 + |
| WWE Tag Team Championship |  | #DIY (Johnny Gargano ja Tommaso Ciampa) | 6.12.2024 | SmackDown | Motor City Machine Guns (Alex Shelley ja Chris Sabin) | 98 + |
| WWE Women’s Tag Team Championship |   | Liv Morgan ja Raquel Rodriguez | 24.2.2025 | Raw | Bianca Belair ja Naomi | 18 + |
| WWE Speed Championship |  | Dragon Lee | 15.11.2024 | Speed | Andrade | 119 + |
| WWE Speed Women's Championship |  | Candice LeRae | 4.10.2024 | Speed |  | 161 + |
| NXT Championship |  | Oba Femi | 7.1.2025 | NXT | Trick Williams | 66 + |
| NXT (Women’s) Championship |  | Stephanie Vaquer | 11.3.2025 | NXT Roadblock | Giulia | 31 + |
| NXT North American Championship |  | Shawn Spears | 4.3.2025 | NXT | Tony D'Angelo | 10 + |
| NXT Women's North American Championship |  | Stephanie Vaquer | 15.2.2025 | NXT Vengeance Day | Fallon Henley | 27 + |
| NXT Tag Team Championship |   | Nathan Frazer ja Axiom | 1.9.2024 | NXT No Mercy | Chase University (Andre Chase ja Ridge Holland) | 194 + |
Nykyiset mestarit > Muut saavutukset

| Saavutus | Viimeisin voittaja | Voittanut |
| --- | --- | --- |
| Royal Rumble | Jey Uso Charlotte Flair | 1.2.2025 |
| Money in the Bank | Drew McIntyre Tiffany Stratton | 6.7.2024 |
| Elimination Chamber | John Cena Bianca Belair | 1.3.2025 |
| WWE Crown Jewel Championship | Cody Rhodes | 2.11.2024 |
| WWE Women's Crown Jewel Championship | Liv Morgan | 2.11.2024 |
| Andre the Giant Memorial Trophy | Bronson Reed | 5.4.2024 |
| King of the Ring | Gunther | 25.5.2024 |
| Queen´s Crown tournament | Nia Jax | 25.5.2024 |
WWE:n aktiiviset ja tulevat tapahtumat

| --- | --- |
: NXT-brändin tapahtuma
| Päivämäärä | Tapahtuma | Kaupunki |
| --- | --- | --- |
| 19. huhtikuuta, 2025 | Stand & Deliver | Paradise, Nevada |
| 19.-20. huhtikuuta, 2025 | WrestleMania 41 | Paradise, Nevada |
| 2.-3. elokuuta, 2025 | SummerSlam | East Rutherford, New Jersey |
| 31. elokuuta, 2025 | Clash in Paris | La Défense, Pariisi |
| tammikuu, 2026 | Royal Rumble | Riad, Saudi-Arabia |
| huhtikuu, 2026 | Stand & Deliver | New Orleans, Louisiana |
| 11.-12. huhtikuuta, 2025 | WrestleMania 42 | New Orleans, Louisiana |
| 1.-2. elokuuta, 2026 | SummerSlam | Minneapolis, Minnesota |
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset sivut. (englanniksi)
WrestlingLand. (englanniksi)
Wrestlingdata (englanniksi)
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Ranska  BnF data  Saksa  Yhdysvallat 
Taiteenala:  MusicBrainz 
Henkilöt:  Trove 2 
Muut:  MusicBrainz label 
Vincent J. McMahon (keskellä) yhdessä Verne Gagnen ja Bruno Sammartinon kanssa vuonna 1975
Jake Roberts vuonna 1989
Hulk Hogan vuonna 1989 WWF:n huipputähtenä
Television luokitusvertailu Monday night wars ajalta
Tuomari Earl Hebner käskee soittamaan kelloa vaikkei Bret Hart luovuta.
Austin vs McMahon oli yksi ikimuistoisimmista WWF-feudeista.
Jim Ross kertoo katsojille suorassa lähetyksessä Owen Hartin menehtyneen.
Vince McMahon ja Linda McMahon pörssin avajaistilaisuudessa.
Vince McMahon juhlimassa voittoaan Survivor Series 2001:ssä.
Roman Reigns yhdessä The Bloodlinen kanssa Royal Rumblessa 2023.
Valio

| Valio Oy |
| --- | --- |

Tunnuslause:  Rakkaudesta suomalaiseen maitoon
Yritysmuoto:  osakeyhtiö
Perustettu:  1905
Toimitusjohtaja:  Annikka Hurme
Puheenjohtaja:  Vesa Kaunisto
Kotipaikka:  Helsinki, Suomi
Toiminta-alue:  Suomi, Ruotsi, Tanska, Viro, Latvia, Liettua, Yhdysvallat, Kiina
Toimiala:  elintarviketeollisuus
Tuotteet:  maitotuotteet
Liikevaihto:   1 918 milj. euroa (2021)
Liikevoitto:   66,3 milj. € (2021)
Tilikauden tulos:   36,9 milj. € (2021)
Henkilöstö:   4 518 (keskim. 2021)
Tytäryhtiöt:  muun muassa Valio USA Inc., SIA Valio International, UAB Valio International, Nordic Dairy Holding Oy, Valio Shanghai Ltd, Valio Sverige AB, Oddlygood Global Oy,, Finlandia Cheese, Valio Eesti, Võru Juust
Omistaja:  Evijärven Osuusmeijeri, Länsi-Maito, Maitosuomi, Pohjolan Maito  ja Tuottajain Maito, yhteensä yli 99 prosenttia (2022)
Kotisivu:  www.valio.fi
Infobox OKVirheellinen NIMI-arvo: 
Valio Oy on suomalainen elintarvikeyritys, joka jalostaa ja markkinoi pääasiassa maitotuotteita. Sen omistavat 13 suomalaista maidontuottajaosuuskuntaa. Vuonna 2022 omistajaosuuskunnista viisi toimitti omistajiensa tuottaman maidon Valiolle. Valio on Suomen suurin elintarvikkeiden viejä. Tuotteiden vienti kattoi vuonna 2021 neljänneksen Suomen elintarvikeviennistä. Valio sai vuonna 2024 Business Finlandilta avustusta 10 miljoonaa euroa.
Vuonna 2021 Valion toimialoja olivat tuoremeijerituotteet, ravintorasvat, juustot, jauheet ja muut tuotteet.
Historia > Valio Oy (1992–2012)

Haka eläköityi vuonna 1992. Hänen seuraajakseen valittiin Valion ulkopuolinen toimitusjohtaja, Matti Kavetvuo, joka jatkoi Hakan aloittaman rakennemuutoksen toteutusta. Valio muuttui koko maan kattavasta osuusmeijeristä Valio Oy -nimiseksi osakeyhtiöksi. Omat haasteensa toivat myös uusi kilpailulainsäädäntö ja kauppapolitiikan uudistus Euroopan unionin jäsenyyden vuoksi. Kavetvuon aikana (1992–1999) Valio sulki yli 20 tuotantolaitosta ja tuhansia työntekijöitä irtisanottiin. Vuonna 1999 Kavetvuo päätti yllättäen jäädä osaeläkkeelle 56-vuotiaana. Päätöstään hän perusteli sillä, että Valio tarvitsee uuden johtajan raskaan rakennemuutoksen ja saneerausten jälkeen.
Tammikuussa 2000 toimitusjohtaja Kavetvuon seuraajana aloitti Olavi Kuusela. Vuosituhannen lopussa sekä Valion liikevaihto että tulos olivat laskussa. Kilpailu oli Suomessa kovaa ja ruotsalaisen Arlan kanssa suunniteltu fuusio oli peruuntunut.
Vuonna 2001 Valio toi markkinoille laktoosittoman kevytmaitojuoman. Tuotteen menekkiin ei uskottu, joten sitä ei myöskään mainostettu. Kysyntä osoittautui kuitenkin kovaksi ja ensimmäiset miljoona litraa myytiin kahdessa kuukaudessa.
Toukokuussa 2004 kerrottiin, että Valio myy jäätelöliiketoimintansa sveitsiläiselle elintarvikealan yritykselle Nestlélle. Nestlé sai samalla pitkäaikaisen sopimuksen Valiojäätelö-nimen käyttämiseen. Hollantilaisen Royal Numicon kanssa tehtiin aiesopimus Valion lastenruokaliiketoiminnasta, esimerkiksi Tutteli-brändistä. Lastenruokia ja lastenruokajauheita valmistava Valion Turengin UHT-tehdas ei kuulunut kauppaan. Toimitusjohtaja Olavi Kuuselan seuraajana aloitti Harry Salonaho.
Vuonna 2005 avattiin Kampin keskukseen Valion baari. Toinen Valion baari avattiin Helsingissä Linnanmäellä vuonna 2007. Baarit suljettiin vuonna 2010.
Elokuussa 2007 toimitusjohtaja Harry Salonahon seuraajana aloitti Pekka Laaksonen.
Alkuvuonna 2012 Valio erosi Elintarviketeollisuusliitosta ja perusti itse uuden etujärjestön, Maidonjalostajien ja meijeritukkukauppiaiden liiton. Muutoksen tavoitteena oli hakea parempia vaihtoehtoja Valion etujen ajamiseksi.
Historia > Oikeudenkäynnit määräävän markkina-aseman väärinkäytöstä (2012–2016)

Vuonna 2012 Valiota syytettiin siitä, että se olisi pyrkinyt vuodesta 2010 lähtien hävittämään maitoalan kilpailijansa Suomen markkinoilta niin sanotuilla "saalistushinnoilla". Alihinnoittelulla pyrittiin estämään etenkin Arla Ingmanin toiminta Suomen markkinoilla. Kilpailuvirasto esitti joulukuussa 2012 Valiolle 70 miljoonan euron seuraamusmaksua määräävän markkina-aseman väärinkäytöstä. Valio valitti Kilpailuviraston päätöksestä markkinaoikeuteen. Kilpailuvirasto luonnehti Valion monopoliaseman tavoittelua Suomen siihen asti laajamittaisimmaksi määräävän markkina-aseman väärinkäytöksi. Valion toimitusjohtaja Pekka Laaksonen kritisoi päätöstä väittäen sen estävän aidon kilpailun maitomarkkinoilla. Hänen mukaansa maailmalla ei tunnettu tapausta, jossa yritys olisi tuomittu liian alhaisesta hinnoittelusta. Markkinaoikeus yhtyi vuonna 2014 päätöksessään Kilpailu- ja kuluttajaviraston näkemykseen. Valio valitti markkinaoikeuden päätöksestä korkeimpaan hallinto-oikeuteen, joka piti tuomion ennallaan joulukuussa 2016 annetussa päätöksessään.
Kolme vuotta kestäneestä määräävän markkina-aseman väärinkäytöstä langennut 70 miljoonan euron sakkotuomio oli tuolloin Suomen historian suurin yksittäiselle yritykselle määrätty kilpailuoikeudellinen seuraamusmaksu.
Historia > Valio (2013–)

Tammikuussa 2014 Valio toi markkinoille uuden maitojuoman. Arki-brändin juomia ei luokitella perusmaidoiksi, sillä vain rasvan määrää vakioitaessa puhutaan maidoista, kun taas Arki-tuotteissa vakioidaan proteiinia. Heinäkuussa toimitusjohtaja Pekka Laaksonen ilmoitti jäävänsä eläkkeelle. Hänen seuraajakseen nimitettiin lokakuussa 25 vuotta yhtiössä työskennellyt Annikka Hurme.
Elokuussa 2015 Valio liittyi uudelleen Elintarviketeollisuusliiton jäseneksi. Yhtiö oli liiton suurin yritys.
Syyskuussa 2016 Valio kertoi myyvänsä Tikkurilassa sijaitsevan hapatetuotannon, LGG-tavaramerkin ja siihen liittyvän liiketoiminnan tanskalaiselle Chr. Hansenille, joka kehitti ja valmisti hapatteita ja entsyymejä.
Vuonna 2018 Valio toi markkinoille ensimmäiset kasvipohjaiset Oddlygood-tuotteensa. Yhtiö alkoi myös myydä jäätelöä yli kymmenen vuoden tauon jälkeen. Oulun meijerissä valmistettiin kalliimman hintaluokan erikoisjäätelöitä Jäätelöfabriikki-brändillä.
Huhtikuussa 2021 Valio kertoi ostavansa Heinon Tukun. Toukokuussa Valio yhtiöitti kasvipohjaiset Oddlygood-tuotteensa Oddlygood Global Oy:hyn.
Tammikuussa 2022 Heinon Tukun nimeksi vaihdettiin Valio Aimo. Maaliskuussa Valio ja St1 kertoivat perustaneensa Suomen Lantakaasu -yhteisyrityksen. Samassa kuussa Pauligilta ostettiin Gold & Green -liiketoiminta. Valio myi Venäjän liiketoimintansa Velkom Groupille huhtikuussa. Toukokuussa Valio kertoi laajentavansa Aura-sinihomejuuston tuotantoa rakentamalla Äänekoskelle muun muassa homekypsytyskellarit, yhteensä 1400 neliötä uutta tilaa.
Organisaatio

Valion pääkonttori sijaitsee Helsingin Pitäjänmäessä. Annikka Hurme on toiminut Valion toimitusjohtajana lokakuusta 2014 alkaen.
Vuonna 2022 Valiolla oli Suomessa noin 4150 työntekijää ja tuotantolaitoksia 12 paikkakunnalla. Valiolla on kaksi tehdasta myös Virossa. Valiolla on tytäryhtiöitä Kiinassa, Ruotsissa, Virossa ja Yhdysvalloissa.
Yhtiön liikevaihto vuonna 2021 oli 1918 miljoonaa euroa, josta ulkomaantoimintojen osuus oli 740 miljoonaa euroa.
Valio Aimo on Valion omistama tukku, jolla on myös omaa valmistusta ja jakeluverkosto. Tukun asiakkaita ovat esimerkiksi ravintolat, hotellit, pitopalvelut, leipomot ja julkishallinnon ja teollisuuden asiakkaat.
Organisaatio > Omistajat

Vuonna 2022 noin 4 000 suomalaista maitotilayrittäjää omisti Valion osuuskuntien kautta. Valio maksaa maidontuottajilleen kaikki tuotot maidon hinnan kautta.
Vuonna 2022 Valio Oy:n omistajina oli 13 osuuskuntaa. Osuuskunnista yhdeksän on Valion kilpailijoita, ja ne omistavat osakkeista yhteensä alle prosentin. Loput viisi omistajaa ovat niin kutsuttuja Valioryhmän hankintaosuuskuntia. Niillä on hankintasopimus Valion kanssa eli niihin kuuluvat tilat toimittavat maitonsa Valiolle. Näitä ovat
Evijärven Osuusmeijeri
Osuuskunta Länsi-Maito
Osuuskunta Maitosuomi
Osuuskunta Pohjolan Maito ja
Osuuskunta Tuottajain Maito
Osuuskuntien jäsenet ovat maitotilayrittäjiä, minkä myötä maitotilayrittäjät pääsevät vaikuttamaan Valion toimintaan. Valion omistajahallinnon muodostavat yhtiökokous, hallintoneuvosto ja hallitus. Korkein päätösvalta kuuluu yhtiökokoukselle. Hallintoneuvosto ja hallitus muodostuvat osuuskuntien hallituksissa toimivista maitotilayrittäjistä. Lisäksi hallintoneuvostoon voi kuulua neljä Valion henkilöstön valitsemaa edustajaa. Valion hallituksessa on neljä hallintoneuvoston valitsemaa Valioryhmän hankintaosuuskuntaan kuuluvaa maitotilayrittäjää.